EELNÕU

**Liiklusseaduse muutmise seaduse eelnõu**

**(kergliikurite ja pisimopeedide regulatsioon)**

**§ 1. Liiklusseaduse muutmine**

Liiklusseaduses tehakse järgmised muudatused:

1. paragrahvi 19014 lõiget 1 täiendatakse punktiga 5 järgmises sõnastuses:

„5) renditavate või üüritavate kergliikurite, pisimopeedide ja jalgrataste piirarvu kohaliku omavalitsuse territooriumil.“;

1. paragrahvi 19014 täiendatakse lõikega 5 järgmises sõnastuses:

„(5) Ettevõtja, kes annab rendile või üürile kergliikurit, pisimopeedi või jalgratast, peab tagama järgmiste nõuete täitmise:

1. üüri- või renditeenuse kasutaja vanuse kontrollimine selliselt, et alla seaduses sätestatud vanusepiiri isikul ei oleks võimalik sõidukit kasutada;
2. pisimopeedi rendile või üürile andmisel alaealise kasutaja juhtimisõiguse kontrollimine selliselt, et ilma nõutava juhtimisõiguseta alaealisel isikul ei oleks võimalik sõidukit kasutada;
3. kergliikuri, pisimopeedi või jalgratta rendile või üürile andmisel kuni 16-aastasele kasutajale jalgratturikiivi rentimise või üürimise võimaluse pakkumine.“

**§ 2. Seaduse jõustumine**

Käesolev seadus jõustub 2025. aasta 1. juulil.

Lauri Hussar

Riigikogu esimees

Tallinn, 2025

Algatab Anastassia Kovalenko-Kõlvart 7 . aprill 2025

Anastassia Kovalenko-Kõlvart

Eesti Keskerakonna fraktsioon